Základná škola
Fotogaléria
Karneval [28.02.2014]
Dňa 28.februára sa deti možno tešili do školy o trolinku viacej, lebo sa radi zabávajú a vedeli že ich v tento deň čakal karneval. Po celý deň naša škola hýrila farbami, lebo deti si už od rána skúšali či sa dá učiť v maskách a vo všetkých triedach bolo veľmi veselo. Keď taký kohút sa učil počítať do 100...alebo hrdlička sa učila čítať a písať...určite bol zaujímavý pohľad aj na malé bábätko ešte s cumlíkom, ktoré plynulo rozprávalo anglicky aj slovensky....bolo to veľmi veselé učenie, no pravá zábava začala až po veľkej prestávke. Žiaci prvého stupňa prišli do telocvične a všetko sa to mohlo začať - promenáda a hodnotenie masiek, súťaže pre každý ročník, zábavné tanečné súťaže, diskotéka a na záver vyhodnotenie najoriginálnejších doma vyrobených masiek. Po zábave prvého stupňa nastúpili ešte žiaci druhého stupňa. Opäť sme sa dobre zabavili, zatancovali si metlový tanec a iné tance, vyhodnotili najoriginálnejšie masky a rozišli sa späť do tried. Bolo nám dobre a tešíme sa čo nám prinesie budúci rok...